ئەندامێکی نوێنەرایەتی كانتۆنەكانی ڕۆژئاوا لە هەرێمی کوردستان ڕەتیدەکاتەوە بۆردومانەکەی ئەمڕۆی تورکیا بە ئامانجگرتنی مەزڵوم کۆبانی بوبێت و جەنەڕاڵەکەی ڕۆژئاوا لە هەرێم بوبێت، ڕۆژنامەنوسێکی نزیک لە پەکەکەش دەڵێت، دیدارەکە ئەمڕۆ نەبووە و ناوەڕۆکەکەشی ئاشکرادەکات.
کەناڵی ناس کورد لە تێلیگرام جۆین بکە
ئەمڕۆ پێنجشەممە 25ی حوزەیرانی 2020، لە تویتێکدا مەزڵوم عەبدی، فەرماندەی هێزەکانی سوریای دیموکرات گفتویەکی خۆی و لاهور شێخ جەنگی، هاوسەرۆکی یەکێتی بڵاوکردەوە، دواتر و لەگەڵ بۆردومانی تورکیا لە سنوری شارباژێڕ لە سلێمانی، دەنگۆی ئەوە بڵاوبوویەوە کە "مەزڵوم عەبدی لە هەرێمی کوردستان بووە و ئەو ئامانجی بۆردومانەکە بووە".
جاویدان حەسەن، ئەندامی نوێنەرایەتی كانتۆنەكانی ڕۆژئاوا لە هەرێمی کوردستان بە ناس کوردی ڕاگەیاند: "ئەو پەیوەندی و گفتوگۆیانەی جەنەڕاڵ مەزڵوم عەبدی لەگەڵ بەرپرسانی هەرێمی کوردستان بەردەوام هەبووە و شتێکی تازە و نامۆ نییە".
ئەو هەرچەندە ئاماژەی بەشوێن و کاتی دیدارەکە نەکرد، بەڵام جەختیکردەوە: "ئەمڕۆ بەهیچ شێوەیەک مەزڵوم عەبدی لە هەرێمی کوردستان نەبووە و بۆردومانەکەی تورکیاش بە ئامانجگرتنی ئەو نەبووە".
ئەو بەرپرسەی ڕۆژئاوا لە هەرێمی کوردستان دوپاتیکردەوە: "جەنەڕاڵ مەزڵوم عەبدی سەلامەتە".
هاوکات سەڵاح خدر، ڕۆژنامەنوسی نزیک لە پارتی کرێکارانی کوردستان (پەکەکە) بە ناس کوردی وت: "ئەو دیدارە ئەمڕۆ نەبووە و پشتر کراوە، بەڵام ئەمڕۆح بڵاوکراوەتەوە".
سەبارەت بە ناوەڕۆکی دیدارەکەش ئاماژەی بەوەکرد: "لەماوەی ڕابردوودا نزیکبوونەوەی ئەنەکەسە و حزبەکانی رۆژئاوا لەیەکتر و سوپاسکردنی هەندێک لایەنی هەرێم، نیگەرانی هەندێک لایەنی لێکەوتبووەوە، بۆیە، گفتوگۆی مەزڵوم عەبدی و لاهور شێخ جەنگی لەسەر ئەو پرسە بووە و بۆ ڕەوینەی ئەو نیگەرانیانە".
ئەو ڕۆژنامەنوسەی نزیک لە پەکەکە باسی لەوەشکرد: "پێموایە ئەو بۆردومانەی ئەمڕۆی تورکیا لە سلێمانی، پەیامێک بوو بۆ بەرپرسانی سلێمانی و ئەو جموجوڵانەی کە لەو ناوچەیە هەن، کە بۆ تورکیا دهۆک و هەولێر و سلێمانی جیاوازییان نییە".
ئاماژەی بەوەشکرد: "ئەو هێرشانە کۆتاییان نایەت و بەردەوام دەبن، تاوەکو حکومەتی هەرێمی کوردستان کاردانەوەیەکی جدی و کرداری نەبێت، بەرامبەر تورکیا و هەڵوێستی نیشتیمانی دەرنەبڕێت".
بابەتی پەیوەندیدار
مەزڵوم عەبدی: لەگەڵ ڕوسیا ڕێککەوتین لەسەر چەند پرسێک
2020.07.07 - 22:13
مەزڵوم کۆبانی لە گفتوگۆیەکدا لەگەڵ لاهور شێخ جەنگی سوپاسی یەکێتی دەکات
2020.06.25 - 19:40
بۆ یەکەمجار ڕوباری فورات لە ڕۆژئاوا بە شێوەیەکی سەیر وشکی کرد (ڤیدیۆ)
2020.07.01 - 11:49
کەشناسی هەرێم: پلەکانی گەرما بەشێوەیەکی بەرچاو دادەبەزن
2020.06.19 - 11:05
تەقینەوە گوماناوییەکان لە ئێران بەردەوامن.. ئەمڕۆش وێستگەیەکی گەورەى بەرهەمهێنانی وزە تەقییەوە
2020.07.04 - 17:35
ئەمڕۆ حکومەتى هەرێم پێشنیازی سندوقی پشتیوانی دارایی نیشته‌جێبوون و پێشینه‌ی خانووبه‌ره‌ و هاوسه‌رگیری تاوتوێ دەکات